section_heading: Sedmi nastavak: Peacefield
paragraph_text: Posljednji nastavak mini-serije pokriva Adamsove godine koje je proveo u mirovini. Njegov život kod kuće prepun je boli i tuge nakon što kćerka Nabby umre od raka dojke, a ubrzo nakon nje i supruga Abigail podlegne trbušnom tifusu. Premda će doživjeti izbor svoga sina, Johna Quincyja, za šestog Predsjednika SAD-a, Adams će biti prebolestan da prisustvuje inauguraciji. U posljednjim godinama svojih života, Adams i Jefferson se pomiruju kroz zajedničku korespondenciju i obojica umiru nekoliko sati jedan poslije drugoga na dan kad se obilježava točno 50. godišnjica Deklaracije o nezavisnosti (4. srpnja); Jefferson je imao 83, a Adams 90 godina.